સંપૂર્ણ વર્ષમાં કુલ સાત પાંચમનું વિશેષ મહત્ત્વ છે. વસંતપંચમી, રંગપંચમી, શ્રીપંચમી, નાગપંચમી, ઋષિ પંચમી, લલિતાપંચમી અને કડીપંચમી. લાભપાંચમને સૌભાગ્યપંચમી એટલા માટે કહેવામાં આવે છે કે કોઇપણ શુભ કાર્યની શરૂઆત આ દિવસથી કરવી જોઇએ. ઘરમાં કુંભઘડો મૂકવો, ગૃહપ્રવેશ કરવો અથવા નવા ધંધના શ્રીગણેશ કરવાનો સારો દિવસ છે. ગ્રહ, નક્ષત્રની તિથિ પ્રમાણે ટેકસ્ટાઇલ માર્કેટ પુનઃ ધમધમશે. દિવાળીના વેકેશન બાદ લાભપાંચમના દિવસથી સુરતના ટેકસ્ટાઇલ માર્કેટમાં ગતિ આવશે. સંવત 2072માં ટેકસ્ટાઇલની મંદી દૂર થતા વ્યાપારીઓ પુનઃ ઉત્સાહ સાથે પ્રગતિ કરી શકશે. ઓનલાઇન બિઝનેસનું વોલ્યુમ પણ ખૂબ જ સારી રીતે વધશે.